РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 5
от заседанието на Комисия ”Международна дейност” на ВСС,
проведено на 05.02.2014 г.

Днес, 05.02.2014 г., сряда от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
					Мария Кузманова 
                			Милка Итова - отсъства
				Михаил Кожарев 

На заседанието на присъстваха експертните сътрудници на комисията: Аделина Кандова – главен експерт в дирекция „Международна дейност” и Александра Бръзицова – старши експерт в дирекция „Международна дейност”. 

При разглеждането на т. 6 от дневния ред на комисията присъства Галина Карагьозова – член на ВСС и ръководител на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система”, финансиран по линия на Норвежкия финансов механизъм.

Д Н Е В Е Н   Р Е Д:

1. ОТНОСНО: Командироване на Елга Венелинова Цонева – председател на Административен съд гр. Русе - за участие във втората работна среща на проектния екип „Стандарти 4 - разпределение на делата и съществуващи гаранции” на Европейската мрежа на съдебните съвети, която ще се проведе на 17 и 18 февруари 2014 г. в гр. Варшава, Полша.
Комисия „Международна дейност”
Р Е Ш И:

1.1. Предлага на Висшия съдебен съвет да КОМАНДИРОВА Елга Венелинова Цонева - председател на Административен съд гр. Русе - за участие във втората работна среща на екипа по проект „Стандарти 4 - разпределение на делата и съществуващи гаранции” на Европейската мрежа на съдебните съвети, за периода 16-19 февруари 2014 г. в гр. Варшава, Полша. 
1.2. Разходите за пътни, нощувки, дневни и медицинска застраховка за посочения период, съгласно Наредбата за служебните командировки и специализации в чужбина, са за сметка на Висшия съдебен съвет. Пътуването ще се извърши със самолет по маршрута Букурещ – Виена – Варшава – Букурещ.
Забележка: Съгласно правилата за възстановяване на разходи при участие в дейностите на Европейската мрежа на съдебни съвети (стр. 3-4) на всяка държава-член на ЕМСС се възстановяват до 200 евро за участник. Сумите се превеждат по сметката на изпращащата  институция два пъти годишно. 

1.3. Изпраща преписката на Комисия „Бюджет и финанси”, по компетентност.
1.4. Точката да бъде включена в дневен ред за заседанието на ВСС на 13.02.2014 г.

2. ОТНОСНО: Въпросник от Съдебния съвет и Върховния съд на Литва, свързан с националното законодателство, касаещ въпроси като: неуважение към съда и съдията, както и към обида на държавен служител или на лице, изпълняващо задължения като част от държавната администрация.

Комисия „Международна дейност”
Р Е Ш И:

2.1. ОТЛАГА отговора на въпросника за следващото заседание на комисията.
2.2. Възлага на експертите от дирекция „Международна дейност” да направят извадки от Наказателния кодекс, ГПК, АПК и Етичния кодекс за разпоредби, свързани с налагане на глоби за неуважение към съдебния състав.

3. ОТНОСНО: Получен отговор от Административен съд София-град с номиниран съдия за участие в 17-я Семинар на европейските патентни съдии в периода 9-13 септември 2014 г. в Талин, Естония.

Комисия „Международна дейност”
Р Е Ш И:

3.1. ОДОБРЯВА съдия Любка Стоянова – зам. председател на Административен съд София-град за участие в 17-я Семинар на европейските патентни съдии в периода 9-13 септември 2014 г. в Талин, Естония.
3.2. Информацията да се подаде на Министерство на правосъдието, по компетентност.

4. ОТНОСНО: Писмо от екип на Световната банка, работещ по доклада „Растеж на производителността” с искане за среща на 11 или 12 февруари 2014 г. от 11.30 ч. с представляващия ВСС и/или членовете на ВСС Калин Калпакчиев и Камен Иванов във връзка с анализиране ефективността на съдебния сектор при налагане на законодателни и регулаторни рамки и тяхното влияние върху работата на бизнеса и растежа на продуктивността.

Комисия „Международна дейност”
Р Е Ш И:

4.1. На срещата на 11.02.2014 г. от 11.00 часа да участват Соня Найденова – представляват ВСС, Камен Иванов – член на ВСС, Михаил Кожарев – член на ВСС и Юлиана Колева – член на ВСС, и експерти от дирекция „Международна дейност”.
4.2. Възлага на експертите от дирекция „Международна дейност” в срок до 07.02.2014 г. - петък да изискат допълнителна информация за конкретизиране на темите на разговор на срещата, свързани с правомощията на Висшия съдебен съвет.
4.3. Информация за срещата да се предостави на останалите членове на ВСС за запознаване.

5. ОТНОСНО: Писмо от Софийски районен съд, НО с молба за предоставяне на удостоверение, от което да е видно водените наказателни производства срещу Иван Атанасов Иванов, били ли са наблюдавани от ЕК като дела с особен обществен интерес.

Комисия „Международна дейност”
Р Е Ш И:

5.1. Приема за сведение получения заверен препис от протокол от съдебно заседание от 04.11.2013 г. по НЧХД № 17722/2012 г.
5.2. Възлага на експертите от дирекция „Международна дейност” да отговорят на Софийски районен съд, че в списъка с дела наблюдавани от Европейската комисия, който ВСС е получил от Министерство на правосъдието, по отношение на лицето Иван Атанасов Иванов има две наказателни производства. 

6. ОТНОСНО: Доклад от Даниела Петровска – директор на дирекция „Организационно-административна дейност” относно изготвена справка за висящи и наложени дисциплинарни наказания на кандидати за стаж в Регистратурата на Европейския съд по правата на човека в Страсбург.
- Одобряване на кандидатури за стаж в Регистратурата на Европейския съд по правата на човека в Страсбург, съгласно изпълнение на ангажиментите на ВСС по договор, финансиран от НФМ в партньорство със Съвета на Европа.

Комисия „Международна дейност”
Р Е Ш И:

6.1. НЕ ОДОБРЯВА кандидатурата на Николай Симеонов Гемеджиев – съдия в Районен съд гр. Айтос за стаж в Регистратурата на Европейския съд по правата на човека в Страсбург, включена в Списъка на одобрените кандидати /Приложение № 2/ към Протокол № 2/20.01.2014 г. на Комисия за подбор, поради това, че същият има наложено и незаличено дисциплинарно наказание по дисциплинарно дело на ВСС № 5/2012 г., и висящо дисциплинарно производство по дисциплинарно дело на ВСС № 35/2013 г.
6.2. НЕ ОДОБРЯВА кандидатурата на Искър Николаев Искъров – съдия в Районен съд гр. Бургас за стаж в Регистратурата на Европейския съд по правата на човека в Страсбург, включена в Списъка на одобрените кандидати /Приложение № 2/ към Протокол № 2/20.01.2014 г. на Комисия за подбор, тъй като от 01.03.2013 г. и към момента същият е командирован национален експерт също в Регистратурата на Съда, командирован от Министерство на правосъдието. Предлагането му за второ поредно командироване за същата дейност би ограничило правата на други кандидатстващи съдии, които отговарят на условията да бъдат одобрени.
6.3. НЕ ОДОБРЯВА кандидатурите на: Александър Емилов Ангелов - съдия в Софийски районен съд; Вилислава Янчева Ангелова –  съдия в Специализиран наказателен съд; Доника Илиева Тарева – съдия в Районен съд гр. Пловдив; Чавдар Димитров Димитров – съдия в Административен съд гр. Бургас за стаж в Регистратурата на Европейския съд по правата на човека в Страсбург, по същите мотиви като изложените в Списъка на неодобрените кандидати /Приложение № 3/ към Протокол № 2/20.01.2014 г. на Комисия за подбор.
6.4. ОДОБРЯВА за стаж в Регистратурата на Европейския съд по правата на човека в Страсбург, останалите кандидатури в Списъка на одобрените кандидати /Приложение № 2/ към Протокол № 2/20.01.2014 г. на Комисия за подбор, по същите мотиви, като изложените в протокола:
1. Аглика Величкова Адамова–Петкова - съдия в Административен съд София-град;
2. Рената Георгиева Мишонова–Хальова – съдия в Окръжен съд гр. Враца;
3. Десислава Стефанова Джарова  - съдия в Районен съд гр. София;
4. Весела Иванова Евстатиева – съдия в Районен съд гр. Пловдив;
5. Николай Илиев Ангелов – съдия в Административен съд София –град;
6. Румяна Господинова Илиева – съдия в Апелативен специализиран наказателен;
7. Велина Емануилова Антонова – съдия в Районен съд гр. Пловдив;
8. Веселина Йорданова Ставрева – съдия в Районен съд гр. София;
9. Мария Гецова Димитрова – съдия в Районен съд гр. Русе;
	10. Ралица Добрева Андонова – съдия в Административен съд гр. Варна;
	11. Георги Видев Видев – съдия в Административен съд гр. Пазарджик;
	12. Галя Димитрова Русева – съдия в Районен съд гр. Ямбол
	13. Емил Емилиянов Желев – съдия в Специализирания наказателен съд
	14. Екатерина Стефанова Роглекова – заместник-председател на Районен съд гр. Пловдив; 
	15. Ивайло Иосифов Иванов – съдия в Районен съд гр. Русе;
	16. Георги Христов Иванов – съдия в Районен съд гр. Бургас;
	17. Моника Гарабед Яханаджиян – съдия в Районен съд гр. Бургас;
	18. Емил Иванов Дечев – съдия в Софийски градски съд

6.8. Решението по т. 6 да се предостави на Комисията за подбор, за изпращане на списъка с одобрените кандидатури на Европейския съд по правата на човека за извършване на окончателен подбор.

Т.  Р А З Н И

7.  ОТНОСНО: Решение на Комисия по правни въпроси от 03.02.2014 г. във връзка с приемане на обхват и структура на Годишния доклад на ВСС за 2013 г.

Комисия „Международна дейност”
Р Е Ш И:

7.1. Предлага в проекта на Обхват и структура на Годишния доклад на ВСС за 2013 г. да се добави към:
З. Международна дейност:
а/ международна дейност на ВСС и координиране на международната дейност на органите на съдебната власт;
б/ повишаване квалификацията в сферата на международноправното сътрудничество;
в/ координиране и изпълнение на мерките по Механизма за сътрудничество и оценка.
К. Приоритети и препоръки за работата през 2014 г.
 - Участие в дейностите на Европейската мрежа на съдебните съвети, и в работата на Регулаторните съдебни органи на Балканския регион, участие на представители на съдебната власт в дейността на Европейската мрежа по граждански и търговски дела и Европейската мрежа по наказателни дела, задълбочаване на двустранните сътрудничества със сходни на ВСС институции, участие в международни форуми, работни групи и др.;
- Утвърждаване на ролята на Висшия съдебен съвет в областта на управлението и координацията на международни проекти, както и на международната дейност на магистратите и др.

7.2. Предложенията да се предоставят на Комисия по правни въпроси, по компетентност.

8. ОТНОСНО: Изготвяне на план за действие за 2014 г. по Националната програма за реформи, Работна група 31 „Европа 2020”.

Комисия „Международна дейност”
Р Е Ш И:

8.1. Предлага в графа „Област на политика” – „Подобряване на бизнес средата” срещу „Уеднаквяване на съдебната практика” и „Повишаване капацитета на магистратите” да се замени с „Подобряване на качеството и доверието в правораздаването”. Същият текст да се добави и в графата срещу „Процедури по несъстоятелност”.
8.2. Изпраща Приложението на Комисия „Професионална квалификация, информационни технологии и статистика” и Комисия „Професионална етика и превенция на корупцията”, с молба за предложения за мерки и индикатори по СП-5, в частта „Е- правосъдие”, Качество и независимост на съдебната система и „Борба с корупцията”. 

9. ОТНОСНО: Доклад на ЕС за борбата с корупцията (Приложение за България).

Комисия „Международна дейност”
Р Е Ш И:

9.1. Изпраща Доклада на ЕС за борбата с корупцията до всички постоянни комисии на ВСС, за сведение.
10. ОТНОСНО: Стратегия за развитие на електронното управление в Република България 2014 – 2020 г. (Проект).

Комисия „Международна дейност”
Р Е Ш И:

10.1. Изпраща проекта на Стратегия за развитие на електронното управление в Република България 2014-2020 г. на Комисия „Професионална квалификация, информационни технологии и статистика”, по компетентност. 

ПРЕДСЕДАТЕЛ 
НА КОМИСИЯТА:/П/
				     	 СОНЯ НАЙДЕНОВА